
4980  Златоград,   област Смолян, ул. ”Стефан Стамболов” №1

тел: 03071   20 48;   е-mail:  obs_zlatograd@abv.bg
Изх. № ОС – 784 /06.11.2026 г.
                                                                                                                   До
                                                                                                                   Мирослав Янчев

                                                                                                                   Кмет на

                                                                                                                   Община Златоград
ОТНОСНО: Искане за писмена информация относно нанесени щети на жилища в блок 198 в гр. Златоград при изпълнение на дейностите по енергийно обновяване на многофамилната жилищна сграда
              УВАЖАЕМИ ГОСПОДИН ЯНЧЕВ,

              Във връзка с поставен въпрос и проведеното обсъждане по време на заседание на Общински съвет – Златоград, относно възникналото наводнение в блок 198 в гр. Златоград вследствие на извършваните строително-монтажни работи по покрива на сградата, моля да ни предоставите писмена информация за предприетите действия и мерки за отстраняване на възникналия проблем.

              По време на заседанието беше съобщено за нанесени щети в 16 жилища в резултат на проникнала дъждовна вода при разкриването на покривната конструкция във връзка с изпълнението на обекта „Е******** о******** на м********* ж****** с***** – блок ***, гр. Златоград“, изпълняван от „Р********-**“ О**.

В тази връзка моля да ни предоставите информация по следните въпроси:

1. Извършен ли е повторният оглед на засегнатите жилища с участието на представители на общинска администрация, инвеститорския контрол, строителя и строителния надзор?

2. Съставен ли е констативен протокол за установените щети във всяко едно от засегнатите жилища, с подробно описание на вида и обема на уврежданията? Моля да ни бъде предоставено копие от протокола.

3. Поел ли е изпълнителят „Р**********-**“ О** писмен ангажимент за възстановяване на всички нанесени щети за своя сметка? Ако е поел такъв ангажимент, моля да бъде посочен конкретният срок за изпълнението му.

4. Какви конкретни действия са предприети за временно обезопасяване и надеждно покриване на разкритите участъци от покрива с цел недопускане на ново проникване на дъждовна вода и допълнителни щети в жилищата?

5. Как се осъществява контролът върху изпълнението на строително-монтажните работи и спазването на технологичната последователност и изискванията за безопасно изпълнение на строителните дейности?

6. Какви мерки ще бъдат предприети от страна на общинска администрация за гарантиране своевременното и качествено възстановяване на засегнатите жилища и недопускане на подобни ситуации при изпълнението на останалите дейности по обекта?

7. Спазва ли се утвърденият график за изпълнение на строително-монтажните работи и какъв е срокът за окончателното приключване на обекта?

             Считам, че предвид създалото се неудобство за живущите в сградата е необходимо да бъдат предприети своевременни и конкретни действия за възстановяване на нанесените щети.

             Моля да ни бъде предоставен писмен отговор с конкретна информация за извършения оглед, установените щети, поетите ангажименти от изпълнителя и сроковете за тяхното отстраняване, в 7-дневен срок от получаване на настоящото писмо.
             Информацията е необходима на Общински съвет – Златоград, за да бъде запознат с предприетите действия и да може да проследи изпълнението на поетите ангажименти към засегнатите граждани.

С уважение,  
ЕМИЛИЯ КРЪСТЕВА,
Председател на Общински 
съвет Златоград

